section_heading: Radnja
paragraph_text: Sastanak s Kingsleyjem ne prolazi dobro. Dobitnik Oscara čini se neimpresioniranim projektom i nezainteresiranim za nj. Kingsley prekida razgovor s dvojcem kako bi pozdravio Lauren Bacall, koja kaže kako je u gradu kako bi bila prezenterica na dodjeli nagrada. Nakon što ona spomene darove povezane s prezentiranjem, Kingsley se prisjeti kako ima dogovoren prijam u "luksuznom predvorju", sobi s besplatnim darovima namijenjenima slavnima. Christopher i Carmine odlaze s Kingsleyjem, ali njihovi pokušaji da ga suptilno zastraše obijaju se o njegovo sofisticirano i komplementarno ponašanje. U međuvremenu, Christopher biva fasciniran luksuznim darovima te zainteresiran kako bi i on mogao srediti da dobije besplatne darove.